section_heading: Životopis
paragraph_text: Diplomirao je na Fakultetu političkih znanosti u Zagrebu. Od 1974. godine radi na Televiziji Zagreb. Radio je kao spiker, urednik i voditelj Zagrebačke panorame, Vijesti te Dnevnika od 1988. do 1992. godine. Tijekom Domovinskog rata kao reporter HTV-a izvještavao je iz Karlovca, Dubrovnika, Zadra, Slavonije (Pakrac i Lipik), Like i drugih gradova. Jedini je novinar koji je 1993. ušao u Škabrnju. Za vrijeme operacije Oluja izvještavao je iz Knina. Autor je nekoliko dokumentaraca o razminiravanju Hrvatske.